У Вікіпедыі ёсць артыкулы пра іншых асоб з прозвішчам Ананьеў.

**Мартын (Марцін) Аляксеевіч Ананьеў** (14 (27) красавіка 1900 — 1 (11) красавіка 1982) — удзельнік Грамадзянскай і Вялікай Айчыннай войнаў. У гады Вялікай Айчыннай вайны — парторг 4-й роты 635-га стралковага палка 143-й стралковай дывізіі 60-й арміі Цэнтральнага фронту, старшы сяржант .

Герой Савецкага Саюза (3.06.1944), старшы лейтэнант запасу.

Біяграфія
---------

Нарадзіўся 27 красавіка 1900 года ў былой вёсцы Ісайкі цяпер Гарадоцкага раёна Віцебскай вобласці (Беларусь) у сялянскай сям'і. Рускі. Член ВКП(б)/КПСС з 1943 года. Адукацыя пачатковая.

У арміі з 1919 года. Удзельнік Грамадзянскай вайны. У 1923 годзе дэмабілізаваны. Працаваў дырэктарам прамкамбіната ў Таганрозе.

Са жніўня 1941 года зноў у арміі. Удзельнік Вялікай Айчыннай вайны з лютага 1942 года. Парторг роты 635-га стралковага палка старшы сяржант М. А. Ананьеў 18-20 верасня 1943 года ў баі за населены пункт Казялец Чарнігаўскай вобласці Украіны замяніў выбыўшага са строю камандзіра роты і ўмела кіраваў падраздзяленнем. Галоўны ўдар пяхота ворага, падтрыманая чатырма танкамі і дзвюма самаходнымі прыладамі «Фердынанд», накіравала на ўчастак 4-й роты, якой камандаваў старшы сяржант Ананьеў. Батальён не толькі адбіў атаку, але і першым уварваўся ў Казялец.

27 верасня 1943 года М. А. Ананьеў з групай байцоў у ліку першых пераправіўся на правы бераг ракі Дняпро паўночней Кіева, пайшоў у атаку і навязаў праціўніку рукапашны бой. Вораг не вытрымаў і пачаў адыходзіць. Усю ноч працягваўся няроўны бой. Супраць смельчакоў, якіх разам з парторгам заставалася крыху больш за трыццаць, гітлераўцы кінулі цэлы батальён. Рота адбіла некалькі контратак, чым спрыяла пашырэнню захопленага плацдарма.

Указам Прэзідыума Вярхоўнага Савета СССР ад 3.6.1944

> за ўзорнае выкананне баявых заданняў Камандавання на фронце барацьбы з нямецкімі захопнікамі і праяўленыя пры гэтым адвагу і геройства
> 
> 

старэйшаму сяржанту Ананьеву Мартыну Аляксеевічу прысвоена званне Героя Савецкага Саюза з уручэннем ордэна Леніна і медалі «Залатая Зорка» (№ 3900).

Пасля вайны старэйшы лейтэнант М. А. Ананьеў — у запасе. Жыў і працаваў у горадзе Таганрозе Растоўскай вобласці. Памёр 11 красавіка 1982 года.

Узнагароды
----------

* Медаль «Залатая Зорка» Героя Савецкага Саюза
* Ордэн Леніна
* Ордэн Айчыннай вайны I ступені
* Ордэн Славы III ступені
* Медалі, у тым ліку:
	+ Медаль «За перамогу над Германіяй у Вялікай Айчыннай вайне 1941—1945 гг.»
	+ Юбілейны медаль «Дваццаць гадоў Перамогі ў Вялікай Айчыннай вайне 1941—1945 гг.»
	+ Юбілейны медаль «Трыццаць гадоў Перамогі ў Вялікай Айчыннай вайне 1941—1945 гг.»

Зноскі
------

1. ↑  На дату прысваення звання героя Савецкага Саюза.
2. ↑  Алексютович Константин Андреевич // Биографический справочник. — Мн.: «Белорусская советская энциклопедия» имени Петруся Бровки, 1982. — Т. 5. — С. 19. — 737 с..
3. ↑  Газета «Известия» № 132 ад 04 чэрвеня 1944 года з надрукаваным Указам аб прысваенні звання Героя Савецкага Саюза.(недаступная спасылка)

Літаратура
----------

* Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс. Рег. № в РКП 87-95382
* Навечно в сердце народном. — 3-е изд. доп. и испр. — Минск, 1984.
* Они прославили Родину. Книга 2. — Ростов-на-Дону, 1975.

Спасылкі
--------

Мартын Аляксеевіч Ананьеў на сайце «Героі краіны»(Праверана 24 кастрычніка 2010)

* ГЕРОИ СОВЕТСКОГО СОЮЗА, ПРОЖИВАВШИЕ НА ДОНУ ДО ВЕЛИКОЙ ОТЕЧЕСТВЕННОЙ ВОЙНЫ Архівавана 14 лютага 2019.  (руск.)